Kotsi e gapile matshelo a  bana ba le bararo
Mapodise a Letlhakane a tlhotlhomisa kotsi e e gapileng matshelo a bana ba le bararo. Kotsi e e diragetse bosigojwa Labotlhano (Phatwe 14) mo kgotleng ya Mokgobelele morago ga gore koloi e latele bana faba neng ba tshamekela teng mme ya ba thula, go ya ka dipego tsa ba bona tiragalo eo. Mogolwane wa mapodise aLetlhakane, Superintendent Michael Maphephu a re ba ba tlhokafetseng, kemosimane wa dingwaga di le lesome le bobedi, basetsana ba le babedi ba badingwaga tse supa le boferabobedi. Ba ba bonyeng dikgobalo tse di potlana ke basimane ba babedi, ebile mo nakong ya gompieno ba a sidilega. A re yo o boneng dikgobalotse di masisi o ne a ragosediwa kwa sepatela se setona sa Bokamoso kwa Mmopane. Superintendent Maphephu oboletse fa mokgweetsi wa koloi a sa bona dikgobalo dipe tse di masisi ebile ane a siya morago ga tiragalo e mme ya re letsatsi le le latelang ba duleletsholo ba kgona go mmona kwa a neng a iphitlhile teng. A re mmelaelwa ke motho waLetlhakane mme o dingwaga di le masome a mararo le bobedi. Superintendent Maphephu a re go lebega fa koloi e pitikologile ka bone fela e le nosi A re e re ntswa ba sa itse sese bakileng kotsi, ditlhotlhomiso di santse di tsweletse fa mmelaelwa ene a le mo diatleng tsa mapodise go leta tsheko. Superintendent Maphephu okopile bakgweetsi go nna ba kgweetsa ka kelelelo ka nako tsotlhe bogolo thatafa ba le mo ditseleng tse di fa gare ga motse. O ne a tswelela a re batlhotlhomisa leso la monna yo o dingwaga tse di masome a mararo le bobedi yo aneng a fitlhelwa a tlhokafetse mo ntlong ya gagwe mo mosong wa Sontaga (Phatwe 16) kwamasimong a Mapetle. O supile fa mohiri wa gagwe ane a tla go mo tlhola a sa mo fitlhele mme ya re letsatsi le le latelang aokomela kwa ntlong ya gagwe ke gone a bo a kgatlhantshiwa ke monko a bo aleletsa ba sepodise. RreMaphephu a re ba bongaka ba santse ba tlhatlhoba mmele wa moswi go rurifatsa sese ka tswang se bakile leso leo. Moswi a tlaa bolokwa kwa a neng a tlholega teng kwa Mokgenene.